### Beslutning

Taget til efterretning.

### Sagsfremstilling

## Resume og sagens baggrund

Kommunalbestyrelsen har fra 2019-2022 afsat en pulje til projekter i lokalsamfundene – Få det fikset puljen. Der er i alt afsat 14 mio. kr. fordelt med to mio. kr. til byer under 200 indbyggere og landdistrikter, og 12 mio. kr. til 22 specifikke byer/områder. Der gives en status i projektet inden den nye Få det fikset pulje for 2023-2026 sættes i gang. Derudover skal der tages beslutning om afslutning af projektet.

## Indstillinger

Direktøren indstiller, at:

1. Status og følgeforskningsrapport tages til efterretning.
2. Alle midler der ikke er disponeret pr. 1. september 2023 i alle byområder overføres til Få det fikset pulje 2. Midler der overføres bliver i lokalområdet.
3. Når alle godkendte projekter i Få det fikset pulje 1 er afsluttet, aflægges anlægsregnskab.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2019-2022 afsat en pulje til projekter i lokalsamfundene – Få det fikset puljen. Der er i alt afsat 14 mio. kr. fordelt med to mio. kr. til byer under 200 indbyggere og landdistrikter, og 12 mio. kr. til 22 specifikke byer/områder.

Rammerne for anvendelse af puljen er beskrevet i et bilag til budgetaftalen. Hovedpunkterne heri er, at

* puljen skal anvendes til investeringer i anlæg og by-inventar, der enten ikke findes i dag eller som skal ændres/udvides. Og uanset formål skal anvendelsen være rettet mod det offentlige rum
* der skal etableres en demokratisk proces i hvert lokalsamfund. Og det enkelte lokalsamfund indstiller projekterne til kommunen med endelig godkendelse i økonomiudvalg og kommunalbestyrelse.

Få det fikset projektet indeholder både en nærdemokratisk og en organisatorisk ambition.

* Nærdemokratisk: At etablere en ny demokratisk kanal, som tilbyder en mulighed for, at
  borgerne kan opnå indflydelse på en mere direkte og uformel måde og tage en rolle som aktive medskabere af udviklingen i deres lokalområde.
* Organisatorisk: At afprøve nye organiserings- og samarbejdsformer i retning af en mere helhedsorienteret, tværgående og samarbejdende praksis, hvor ’opgaven sættes i midten’ og løses i et samarbejde på tværs af de traditionelle søjler og hierarkier.

Status på Få det fikset projektet 2019-2022

* Der er realiseret projekter for i alt 7,5 mio. kr. fordelt med henholdsvis 1 mio. kr. i landdistrikterne og 6,6 mio. kr. i byområderne.
* Der er disponeret til projekter for i alt 2,8 mio. kr. fordelt med henholdsvis 1 mio. kr. i landdistrikterne og 1,8 mio. kr. i byområderne.
* Der er ikke disponerede puljemidler for i alt 3,6 mio. kr. Dette er kun i de 22 byområder.

Der er vedlagt et notat med orientering om status i projektet. Som bilag er også vedlagt et overblik over status i de 22 byer i farverne grøn, gul og rød samt et kort til illustration heraf. Ud af de 22 byer er:

* 10 byer i grøn - det betyder, at de har et eller flere gennemførte og/eller godkendte projekter.
* 7 byer i gul - det betyder, at noget af deres pulje er brugt/disponeret - men ikke den hele.
* 5 byer i rød - det betyder, at de enten arbejder med noget (men ikke er kommet til godkendelsesprocessen) eller hvor der endnu ikke er sket så meget.
* [adresse] har ingen af ovennævnte farver, idet der er en aftale om, at deres Få det fikset midler skal bruges til tilbygning til [adresse].

Der har flere steder været succes med at bruge Få det fikset midlerne som kommunal medfinansiering til større fondsstøttede projekter.

Følgeforskning af Få det fikset projektet 2019-2022

Få det fikset projektet har på flere måder været en ny og anderledes måde for organisationen at tilgå dialogen med lokalområderne på og udfordrer også den måde, man traditionelt har haft dialogen.

Som en del af arbejdet med Få det fikset puljen 2019-2022 er der gennemført følgeforskning fra [adresse] for Borgerdialog i starten af projektet. Der er udarbejdet en følgeforskningsrapport, der giver en række anbefalinger både ift. det nærdemokratiske og det organisatoriske perspektiv. Rapporten er vedlagt til orientering.

Afslutning af Få det fikset projektet 2019-2022

Flere af de 10 byer, der har farven grøn er interesseret i at komme i gang med at arbejde med pulje 2.  For at skabe en god overgang til den nye pulje af Få det fikset anbefaler administrationen, at alle midler, der ikke er disponeret pr. 1. september 2023 i alle byområder, overføres til pulje 2. Et oplæg til hvordan Få det fikset projektet 2023-2026 går i i gang bliver fremlagt i et selvstændigt punkt.

Allerede godkendte projekter og disponerede midler fortsætter og afsluttes i pulje 1. Der aflægges anlægsregnskab, når alle projekter i pulje 1 er færdige.

## Økonomiske konsekvenser

Ingen.

[adresse] bemærkninger er indarbejdet i sagen.

### Sagens forløb

23-05-2023 Økonomiudvalget
Anbefales.